קיץ 85

קיץ 85 (בצרפתית: Été 85; באנגלית: Summer of 85) הוא סרט קולנוע דרמטי צרפתי-בלגי משנת 2020 שנכתב ובוים על ידי פרנסואה אוזון, המבוסס בחלקו על הרומן  משנת 1982 מאת הסופר . בסרט מככבים פליקס לפבר ובנז'מן וואזן.

הסרט עלה לאקרנים בצרפת ב-14 ביולי 2020.

תקציר העלילה
בנורמנדי של קיץ 1985, אלכסיס (פליקס לפבר), נער בן 16 בעל עניין בנושא מוות, יוצא לשוט בים. סופת רעמים גורמת לסירתו להתהפך, אך הוא מחולץ על ידי דויד (בנז'מן וואזן) בן ה-18. בעקבות התקרית בים השניים מתיידדים, מתאהבים ומתחיל רומן אהבה סוער, וסודי, בין השניים. בעקבות ויכוח בין אלכסיס לבין דויד, דויד נהרג בתאונת אופנוע. אלכסיס, החש אשמה במותו, מחליט לממש את ההסכם שהשניים נשבעו לו טרם מותו של דויד: אם אחד מהם ימות, השני ירקוד על קברו.

שחקנים ודמויות

הפקה
ביוני 2019 פורסם כי פליקס לפבר, בנז'מן וואזן ופיליפין ולז' הצטרפו לצוות שחקני הסרט, אותו יביים פרנסואה אוזון על פי תסריט שכתב. שלב הצילומים החל במאי 2019.

הפצה
הקרנת הבכורה של הסרט תוכננה להתקיים במסגרת פסטיבל הקולנוע בקאן במאי 2020, אך זו בוטלה בשל מגפת הקורונה. הסרט עלה לאקרנים בצרפת ב-14 ביולי 2020. בספטמבר 2020, חברת ההפצה  רכשה את זכויות ההפצה של הסרט בארצות הברית. הסרט הוקרן בפסטיבל הסרטים הבינלאומי בטורונטו ב-13 בספטמבר 2020. הסרט עלה לאקרנים בארצות הברית ב-18 ביוני 2021.

ביקורות ותגובות
לסרט יש דירוג של 77% באתר Rotten Tomatoes, דירוג המבוסס על 66 ביקורות, עם ממוצע משוקלל של 6.4 מתוך 10. על פי דעת הרוב, נכתב באתר כי "למרות שזו לא היצירה הטובה ביותר של פרנסואה אוזון, קיץ 85 משמש כאודה מעוררת השראה ומרה-מתוקה לאהבת נעורים ותוצאות הלוואי המתמשכות שלה". באתר Metacritic, לסרט יש ציון של 64 מתוך 100, המבוסס על 20 מבקרים, עם ביקורות שהן "חיוביות בדרך כלל".

קישורים חיצוניים

הערות שוליים

סרטי 2020
סרטי דרמה צרפתיים
סרטי דרמה
סרטי התבגרות
סרטי להט"ב צרפתיים
סרטי להט"ב
סרטי נעורים
סרטי פרנסואה אוזון
סרטים בלגיים
סרטים בצרפתית
סרטים הומוסקסואליים
סרטים מבוססי ספרים
סרטים צרפתיים מבוססי ספרים
סרטים צרפתיים